4-a jarmilo a.K.

La 4-a jarmilo antaŭ Kristo aŭ antaŭ nia erao formale komenciĝis la 1-an de januaro 4000 kaj finiĝis la 31-an de decembro de la jaro 3001 antaŭ nia erao. Ĝi ampleksas la 40-an ĝis 31-an jarcentojn antaŭ nia erao (internajn ligilojn vidu en la navigilo supre).

En la 4-a jarmilo a.K. okazis gravaj ŝanĝoj en la homara kulturo. Tiu jarmilo interalie estis markita de la komenco de la bronzepoko kaj de la invento de skribado.

Aperis kaj rapide plifortiĝis la urboŝtatoj de Sumero kaj reĝlando en Antikva Egiptio. Agrikulturo disvastiĝis tra la tuta Eŭrazio. La monda loĝantaro duobliĝis en la jarmilo, de 7 milionoj ĝis proksimume 14 milionoj.

Laŭ la tradicia juda kredo, Adamo estis kreita en la jaro -3761 - en tiu jaro do komenciĝis la hebrea kalendaro.

 Eventoj 
 La prauloj de la Inuitoj migris de Ĉinujo trans la Beringmaro al Alasko.
 Sur la insulo Malto estis ekkonstruitaj la megalitaj temploj, inter ili la temploj de Ĝgantija.